Usk (elv)

Usk (walisisk: Afon Wysg) er en elv som renner fra fjellkjeden Black Mountain i det sentrale Wales, mot sørøst gjennom Abergavenny og byen Usk i Monmouthshire, forbi den romerske festningen Caerleon og ut i Bristolkanalen ved Newport. 

Ved elvemunningen er Usk den dypeste elven på De britiske øyer. Forbi byen Usk, som deler navn med elven, passerer den den romerske legionsfestningen Caerleon og renner gjennom hjertet av byen Newport og inn i elvemunningen til Severn ved Uskmouth nær Newport Wetlands som er et naturreservat. Elven er omtrent 125 kilometer lang«Usk Management Catchment Summary» (PDF), Natural Resources Wales.  og drenerer et nedbørfelt på 1160 km2. Know Your River Report, Usk 2019 (PDF) I følge Encyclopaedia of Wales (som oppgir et tall på 137 km) er elven den lengste som renner helt innenfor Wales.Davies, John; Jenkins, Nigel; Baines, Menna; Lynch, Peredur I. (2008): The Welsh Academy Encyclopaedia of Wales (1. utg.). Cardiff: University of Wales Press. ISBN 9780708319536; s. 904.

Monmouthshire og Brecon-kanalen følger Usk i mesteparten av kanalens lengde.

 Etymologi 
Navnet på elven stammer fra et vanlig britisk-keltisk ord som betyr «rik på fisk» (eller muligens «vann»); denne rotordet forekommer også i andre britiske elvenavn som Exe, Axe, Esk og andre varianter. Navnet er kognat (beslektet) med pysg (flertall av pysgod), det walisiske ordet for fisk, lånt fra latin piscis.Owen, Hywel Wyn; Morgan, Richard (2007): Dictionary of the Place-names of Wales. Gomer Press. ISBN 978-1-84323-901-7, s. 484.

Navnet på elven vises som «Wÿsk» på kartet Cambriae Typus fra 1573. En reproduksjon av kartet: [File:Atlas_Ortelius_KB_PPN369376781-011av-011br.jpg

 Økologi 
Hele elven er utpekt som et område av spesiell vitenskapelig interesse, noe som gir en status som et verneområde etter britisk lov.«River Usk (Lower Usk), Special Scientific Interest» (PDF), Cyngor Cefn Gwlad Cymru / Countryside Council For Wales Den har en elvemunning med mudderflater og saltsumoer, laguner, og myr, varierte gressletter og skogsområder langs elveløpet. Floraen og faunaen er mangfoldig og omfatter atlantisk laks, oter, stamsild, niaugoer, abbor, ørret, stam, gullbust og mort, samt isfugler, gråhegre og andre ville fugler. Fossekaller kan sees oppover elven sammen med rovfugler som rødglenter i elvedalen oppover fra rundt byen Usk.«The River», Crickhowell and District Angling Society 2026«Nature & wildlife», Visitmonmouthshire.com

Usk har lenge vært en kjent elv for laks og ørret. Laks på over 14 kg kan fortsatt fanges. I 1999 hadde elven den høyeste estimerte mengden lakserogn av alle elver sør for Cumbria og de skotske elvene, og overgikk gytemålet. «River Usk/ Afon Wysg - Special Areas of Conservation», Sac.jncc.gov.uk. Elven har blitt rangert som det beste fluefiskevannet i Wales for laks og er blant de ti beste i Storbritannia.<ref>«Usk», The Fishing Passport</ref>«Trout fishing on the Usk river in Wales», The Field Magazine

Elvens normale tidevannsgrense er rett nedenfor broen ved grenden Newbridge-on-Usk, omtrent 8 km nord for Newport.Ordnance Survey 1:25,000 scale Explorer map sheet 152 Newport & Pontypoo

 Referanser 

 Eksterne lenker 

 «River Usk», Usk Town Council «River Usk», Usk in Bloom En trofélaks fra Usk i oktober 1917, Gtj.org.uk''

Kategori:Elver i Wales
Kategori:Monmouthshire
Kategori:City of Newport